ডাকাতির আগের রাতে সইফ-করিনার বাড়িতে কারা এসেছিল!

মুম্বইয়ের লীলাবতী হাসপাতালে সইফ আলি খানের দেহে অস্ত্রোপচার করে তিন ইঞ্চির একটি ধারালো অস্ত্র বের করা হয়েছে। সন্দেহ বাইরের কেউ নয় বাড়ির ভেতরেই নাকি লুকিয়ে ছিল হামলাকারী। এমন চাঞ্চল্যকর তথ্যই উঠে আসছে তদন্তে। বুধবার রাতে মুম্বাইয়ের ফ্ল্যাটে হামলা হয় বলিউড অভিনেতা সাইফ আলি খানের উপর। ছেবার ছুরি দিয়ে কোপানো হয়েছে তাকে। প্রাথমিকভাবে ধারণা হয়েছিল চুরি করতে এসে সাইফের উপর হামলা হয়েছে। কিন্তু সিসিটিভি ফুটেজ হাতে পেতেই নানান চাঞ্চল্যকর তথ্য সামনে আসছে। পুলিশ জানিয়েছে রাত আড়াইটে নাগাদ অভিনেতার ওপর হামলা হয়।
কিভাবে সাইফের বাড়িতে ঢুকলো দুষ্কৃতী তা নিয়ে তদন্ত চলছে। তাহলে ডাকাতির আগের রাতে কারা এসেছিল সাইফ কারিনার বাড়িতে!

সংগ্রহ করা হয় অভিনেতার বাড়ির সিসি ক্যামেরার ফুটেজ। বাড়ির নিরাপত্তারক্ষী এবং পরিচারকদের জিজ্ঞাসাবাদ করে পুলিশ। সেই জিজ্ঞাসাবাদের ভিত্তিতেই ৩ জনকে আটক করা হয়েছে বলে খবর।রাতে অভিনেতার বাড়িতে ৭ জন নিরাপত্তারক্ষী ছিলেন। তারপরও কীভাবে ওই দুষ্কৃতী প্রবেশ করল, প্রশ্ন উঠছে। আদৌ বাইরে থেকে কোনও দুষ্কৃতী প্রবেশ করেছে, নাকি সইফের ভিতরের কেউ কাণ্ড ঘটিয়েছে সেটা নিয়েও প্রশ্ন উঠছে। শোনা যাচ্ছে, সিসিটিভি ফুটেজে কাউকে বাড়ির ভিতরে ঢুকতে দেখা যায়নি।

প্যাপারাৎজি ফটোগ্রাফার ভারিন্দর চাওলার শেয়ার করা একটি ইনস্টাগ্রাম পোস্টে মাধ্যমে জানা গিয়েছে যে, সইফ আলি খানের বাসভবনে ডাকাত পড়ার আগে সন্ধ্যায় সেখানে হাউস পার্টির আয়োজন করেছিলেন কারিনা কাপুর। সেখানে উপস্থিত ছিলেন তাঁর বোন কারিশ্মা কাপুর, বন্ধু সোনম কাপুর ও রিয়া কাপুর। তাঁদের নিয়েই সন্ধ্যায় আনন্দে মেতে উঠেছিলেন নায়িকা। তাঁদের ডিনারের কিছু ছবিও করিনা তাঁর ইনস্টাগ্রাম স্টোরিতে অনুরাগীদের সঙ্গে ভাগ করে নিয়েছিলেন। কিন্তু তখন তাঁরা জানতেন না যে আর কয়েক ঘণ্টা পরই তাঁদের জীবনে এত ভয়াবহ একটি ঘটনা ঘটতে চলেছে।
ডাকাতদের আটকাতে গিয়ে সইফ আহত হন। যখন ডাকাতরা আসে তখন সইফ এবং পরিবারের অন্যান্য সদস্যরা ঘুমিয়ে ছিলেন।একটি সূত্র জানাচ্ছে,ছোট্ট জেহ-র ঘরে ঢুকে পরে হামলাকারী। তখনই ধস্তাধস্তিতেই আক্রান্ত হন অভিনেতা। হাসপাতালে বাবাকে দেখতে সারা-ইব্রাহিম। এসেছেন শাহরুখ-ও ।

ডাকাতদের বাধা দিতে গেলে তাদের সঙ্গে ধস্তাধস্তির জড়িয়ে পড়েন। সেই সময়ই সইফকে ছুরিকাঘাত করা হয়। এর ফলে গুরুতর জখম হন অভিনেতা।