ইজরায়েলে আততায়ীর হামলা, দুই পুলিশ সহ জখম আট

ওয়েব ডেস্ক: ইজরায়েলে (Israel) আততায়ীর হামলা। গাড়ি দিয়ে পিষে দেওয়ার চেষ্টা। একাধিক পুলিশকর্মীকে (Police) ছুরি দিয়ে Stabbed) খুনের চেষ্টা। বৃহস্পতিবার পারদেশ হান্না ও কারকুরের সংযোগস্থলে এই ঘটনা ঘটেছে। পুলিশের পাল্টা গুলিতে আততায়ীর মৃত্যু হয়েছে। আহতদের মধ্যে দুজনের অবস্থা গুরুতর। জখমদের (Wounded) মধ্যে পাঁচজন পুরুষ ও তিনজন মহিলা।

এদিন স্থানীয় সময় বিকেলে একটি বাসস্টেশনে আততায়ী গাড়ি চালিয়ে অনেককে পিষে দেওয়ার চেষ্টা করে। একটি পুলিশের গাড়িতেও ধাক্কা মারে। এরপর নেমে ছুরি দিয়ে খুনের চেষ্টা করে। আততায়ী ইজরায়েলের হায়দা জেলার মালে আয়রনের বাসিন্দা। অপরাধে তার পুরনো কোনও রেকর্ড নেই।

আরও পড়ুন: মৃত্যু হলে স্ত্রী, পোষ্যের কী হবে ভেবে ভয় পেতেন, অভিনেতা সহ তিনজনেরই দেহ উদ্ধার

ইজরায়েল-হামাস যুদ্ধে জেরে হাজারে-হাজারে প্রাণহানি হয়েছে। হামাসের ইজরায়েলে আক্রমণের ফলে যে যুদ্ধের সূত্রপাত। তারপর যুদ্ধবিরতি চললেও যুদ্ধ থেমে যায়নি। ইজরায়েলের বিরুদ্ধে অভিযোগ, প্রতিশোধের নামে নির্বিচারে গাজায় নিরীহ প্রাণ কেড়ে নিয়েছে ইহুদি সেনা। গাজা এখন আমেরিকার প্রেসিডেন্ট ডোনাল্ড ট্রাম্প দখল করতে চায়। তারই মধ্যে এদিন এই আততায়ীর হামলার খবর সামনে এসেছে। এর সঙ্গে হামাসের কোনও যোগ রয়েছে কি না তার তদন্ত শুরু করেছে তেলআভিভ।